Þrír nýir símar Eins og spáð hafði verið þá kynnti Apple þrjá nýja síma . Á bakhliðinni eru nú tvær myndavélar í stað einnar áður . Hvort það gagnast við að taka mynd af skítugum börnum á blautum 17. júní er svo annað mál . Nýtt vopn í vopnabúr áhrifavalda um allan heim sem verður án efa misnotað . Síminn kemur í sex litum : Svörtum , hvítum , gulum , rauðum , grænum og fjólubláum . Út frá kynningu Apple er fagmaðurinn sem síminn er hugsaður fyrir sá sem tekur ljósmyndir og myndskeið , þarf að gera það í mestu mögulegu gæðum og vill vinna þær á í símanum . Mögulega minna mengi en evrópusinnaðir Miðflokksmenn en skýrt sjónarhorn engu að síður . Síminn getur , með viðbótarhugbúnaði , tekið myndskeið á tvær myndavélar í einu , líka sjálfu myndavélina . Þannig er hægt að taka sama atriðið upp með mismunandi hætti á sama tíma , skipta á milli aðdráttar og víðlinsu í rauntíma og í klippingu . Apple sýndi einnig Deep Fusion viðbót við iOS 13 sem á að gefa miklu betri myndir og myndskeið við léleg birtuskilyrði með hjálp vélarnáms . Pro eins og í fyrir fagmanninn , ekki Pro eins og í dýrari týpan eins og hefur verið allt of algengt með margar Apple vörur sem hafa Pro í nafninu . Síminn er með A 13 Bionic örgjörva og er hann mun öflugri en forverinn en á sama tíma notar hann mun minni orku . Þessu til viðbótar verður iPhone XR áfram í sölu á $599 og iPhone 8 á $449 . Hávær orðrómur um uppfærðan iPhone SE næsta vor sem mun mögulega breyta þessari uppröðun eitthvað . Stærsta breytingin er möguleiki á að hafa alltaf kveikt á skjánum . Eins og spáð hafði verið kemur úrið í tveimur nýjum efnisgerðum umfram ál og ryðfrítt stál . Nýju efnisgerðirnar eru títan í svörtu og gráu og svo hvítt keramik . Bæði efnin eru vinsæl hjá framleiðendum hágæða úra og því góð viðbót . Apple Watch Series 3 heldur áfram í sölu á $199 . Uppfærður iPad Eina varan sem var á annað listanum í upphitunargrein minni sem lét sjá sig var grunnútgáfan af iPad . 2018 útgáfan lagaði mikið af þessum vanköntum , sem var léttari og þynnri og skjárinn mun betri . Með iPad 2019 tekur Apple enn þá stærra skref . Skjárinn fer úr 9.7 “ í 10.2 “ sem gerir rammann nettari og útlitið í takt við iPad Air sem fór í sölu í sumar . Eins og á snjallúramarkaðnum er Apple í raun að keppa í sér deild . Annað Engar aðrar græjur voru kynntar á viðburðinum en þær sem farið hefur verið yfir en verð og útgáfudagar var gefinn upp fyrir Apple Arcade og Apple TV + . Apple TV + kemur í yfir 100 löndum ( talsvert færri en Apple Arcade ) . Þeir sem kaupa nýjar Apple græjur fá 1 ár frítt af Apple TV + . Heilt yfir var þessi viðburður góður . Þétt keyrsla og lítið um óþarfa . Áhugavert þó að ekkert var talað um „ Viðbótar veruleika “ ( AR ) eins og hefur verið stór hluti af kynningum Apple síðustu árin . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .